b'\n_START_ARTICLE_\nNicolai Getz\n_START_SECTION_\nInternasjonal Mester i sjakk\n_START_PARAGRAPH_\nNicolai Getz ble IM etter sterke resultater i to internasjonale turneringer. I Arctic Chess Challenge i Troms\xc3\xb8 i august 2009 tok han 6 poeng p\xc3\xa5 9 runder, et halvt poeng over kravet til IM-napp. I Europamesterskapet i sjakk i\xc2\xa0Aix-les-Bains i Frankrike i mars-april 2011 tok han 5,5 poeng p\xc3\xa5 11 runder. Ettersom resultat i viktige FIDE-turneringer teller dobbelt, var disse to turneringene nok til \xc3\xa5 oppfylle kravet om IM-resultat i minst 27 parti. _NEWLINE_Han fikk tittelresultatene godkjent av Verdenssjakkforbundet FIDE i juni 2011, men hadde enda ikke klart kravet om egen rating over 2400. Dette klarte han i l\xc3\xb8pet av h\xc3\xb8sten 2011, og ble deretter Internasjonal Mester i sjakk._NEWLINE_I 2016 debuterte han i sjakkolympiaden i Baku p\xc3\xa5 det norske laget som reservespiller.'